Даҽа 26-ҩык акоронавирус рыдырбалеит уахыки-ҽнаки рыла Аԥсны
© Sputnik / Леон Адлейба Сдача анализов
© Sputnik / Леон Адлейба
Аепидемиа ҵысижьҭеи Аԥсны аҿкчымазара зыхьхьоу ауаа рхыԥхьаӡара 53432-ҩык рҟынӡа инаӡеит, ргәы бзиахахьеит 50540-ҩык ауааԥсыра, рыԥсҭазаара иалҵхьеит 679-ҩык.
АҞӘА, хәажәкыра 30 - Sputnik. Уахыки-ҽнаки рыла Аԥсны ауааԥсыра COVID -19 азы атестқәа арҭеит 117-ҩык, урҭ рахьтә 26-ҩык аҿкчымазара шрымаз аадырԥшит ҳәа аанацҳауеит ауааԥсыра акоронавирус рацәыхьчаразы аоперативтә штаб.
Ари аамҭазы Гәдоуҭатәи араионтә хәшәтәырҭа хадаҿы ишьҭоуп 26-ҩык, рҭагылазаашьа бааԥсуп 13-ҩык, ибжьаратәуп 13-ҩык. Аҟәатәи аинфекциатә хәшәтәырҭаҿы ирхәшәтәуеит акоронавирус зцәа иалоу 9-ҩык, урҭ рахьтә хҩык рҭагылазаашьа уадаҩуп. Очамчыра ирхәшәтәуеит хҩык, Гагратәи ахәшәтәырҭаҿы - ԥшьҩык, Тҟәарчалтәи ахәшәтәырҭаҿы ԥшьҩык ачымазцәа шьҭоуп.